Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 730

4. A képzés főbb tanulmányi területei és azok arányai 4.1. Az összes kreditmennyiségen belül gyakorlathoz kapcsolódik: 43% 4.2. Főbb képzési szakaszok, témakörök és ezek kreditszáma 4.2.1. Alapozó képzés: 25 kredit — Szakirányú nyelvgyakorlat, amely kiterjed a nyelvészet, kulturális és irodalomtudományi szaknyelv elsajátítására, az ún. formal writing-ra és academic writing-ra. — Bevezetés az amerikanisztika diszciplínáiba: bevezetés az irodalomtudományba és az irodalmi értelmezés módszereibe; bevezetés a nyelvelméletbe és a nyelvi elemzésbe; bevezetés a történelem és a kultúra tanulmányozásába; bevezetés a médiába. 4.2.2. Törzsképzés: 40 kredit — Amerikai nyelvészet és amerikai alkalmazott nyelvészet: átfogó grammatikai, nyelvelméleti tudást és a nyelvhasználat nyelvelméleti tudatosságát kell elérni. A tantárgycsoporton belül jelenjen meg az alkalmazott nyelvészet (nyelvpszichológia, nyelvszociológia) is. 2001/80. szám — Amerikai irodalomtudomány: az amerikai irodalomtörténet legfontosabb szerzői és művei, illetve az amerikai irodalomkritika legfontosabb iskolái. — Amerikai történelem és kultúra: az amerikai történelem és kultúra múltja és jelene, a jelenkori kultúra irodalmon túli eszközei, közegei (média, film, televízió), az amerikai gazdaság, jog és politika kérdései. 4.2.3. Szakképzés: 35 kredit E képzési szakasz tematikája az egyes intézmények szakmai irányultsága szerint, választhatóságot biztosítva alakítandó ki. A nyelvészet, az irodalom, a történelem, illetve a kultúra szakterületeinek minimumát és arányait az intézmény határozza meg.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes